7b5bd3c203c3d059a24d383c06aec9b7

 Hej TheLove  

  

Jeg har et problem, som jeg håber I kan hjælpe mig med.   

Jeg har boet i Danmark i omkring 5 år, så jeg kan ikke tale flydende dansk, da dansksproget ikke er mit modersmål. Når jeg skal holde fremlæggelse med min gruppe, vælger jeg tit at ikke stå foran hele klassen uden at sige noget, hvilket er ret ydmygende. Når der er en, der snakker med mig, så svarer jeg tit med kropssprog, f.eks. ved at nikke. Hvorfor er jeg så bange for at tale med nogen? Og hvad gør jeg for at være mere selvsikker? 
Bange for at tale i offentligheden
==================================


ungzone.dk
2019.43

 Hej Lisa :)  
Det er helt normalt at undgå at tale når dansk ikke et dit modersmål, og du ikke taler flydende dansk, men det skal selvfølgelig ikke hæmme dig, og det lyder det lidt som om det gør. Du undlader jo ikke at tale fordi du taler dårligere dansk end andre, men fordi du er bange for hvad folk tænker om dig. Du kan kun blive bedre til et sprog ved at tale det, så hvis du kan synes jeg du skal udfordre dig selv, og glemme alle andre, og bare tale løs. Start langsomt, ved at fremlægge 30 sekunder, eller svar ja istedet for at nikke. Det kan kun blive bedre af at du gør det, for så lærer du at det ikke er farligt.  
Jeg er sikker på at det er super charmerende og de fleste egentlig bare er nysgerrige over hvor du kommer fra og synes du er spændende, fordi du har noget andre etniske danskere ikke har.  
På et tidspunkt vil du slet ikke tænke over det, men det kræver at du tør springe ud i det.  
Knus, Josefine 

 Hej Lisa,Du skal prøve at ændre dit tankemønster lidt, selvom det er lettere sagt end gjort. Når du siger noget, kan folk rette dig i dine fejl, og du kan blive bedre til sproget. Du skal ikke tage det som kritik, hvis folk retter dig, men som en stor hjælp. Selv indfødte laver sproglige fejl. Mht. at fremlægge på klassen kan du starte lige så stille ud med at sige en lille smule og efterhånden, som du bliver mere tryg, kan du begynde at sige lidt mere. Lidt ad gangen.   
Du bliver kun bedre, hvis du hopper ud i tingene, tager rettelserne til dig og øver dig.   
Hav det godt :-) 